open-index/open-wikipedia-markdown huggingface dataset:
Plygain

O **plygain** é un servizo relixioso propio do día de Nadal en Gales, celebrábase, e nalgunhas aínda se celebra, nas igrexas parroquiais moi de mañá, entre as tres e ás seis, esta última hora era a máis habitual.

## Etimoloxía 
Plygain, e as formas arcaicas **pylgain** e **pylgaint**, procede do latín *pulli cantus* (canto do galo) .

## Historia 
O plygain ten a súa orixe nun oficio matinal ordinario que se celebraba no século XVI pero que logo da Reforma protestante acabou ocupando o lugar da misa católica da media noite, a misa do galo e na que se introduciu tras a tradución da Biblia ao galés o canto de panxoliñas nesa lingua. Celebrouse en todo o país de Gales, e foi das poucas cerimonias tradicionais que seguiron a manter as igrexas non conformistas, moi fortes en Gales. Nalgunas comarcas celebrábase nos templos católicos, ás que asistían tamén o pastor e os fregueses protestantes. Na maior parte de Gales o plygain deixou de se celebrar a fins do século XIX, aínda así mantívose nalgunhas parroquias, especialmente no Val de Tanat, e noutras reintroduciuse modernamente, no caso da Igrexa en Gales, a igrexa anglicana de Gales, polo labor de Enoid Morgan e  Canon Geraint Vaughan Jones .

## Celebración 
Cada lugar mantiña as súas propias tradicións canto á celebración do plygain, nalgúns lugares adoitánbase facer antes da celebración caramelos de melaza, coñecidos como *cyflaith*, noutros lugares era típico organizar antes do plygain o *cynhwyllau*, no que a xente bailaba e cantaba ao son da arpa. Máis común era o costume de iren os fregueses con fachos ou candeas acesas polas aldeas e vilas, nuns lugares desorganizadamente e noutros nunha procesión ordenada acompañando ao párroco ata a igrexa, deixando que eses fachos ou candeas iluminasen a igrexa, o que se converteu nun dos símbolos da celebración, ata o punto que en sitios onde se perdera a celebración do plygain mantívose, non obstante, o costume de decorar a igrexa con candeas no Nadal.  Nalgúns lugares, como Llanfyllin, realizábanse candeas especiais para ese día, denominadas *canhwyllau plygain*.

O servizo do plygain variaba moito dependendo da parroquia, nalgunhas o sacerdote realizaba o sermón, noutras constituía un completo servizo matinal,  e noutras a xente comungaba, pero o que a caracterizaba era o canto de panxoliñas, tradicionais ou novas realizadas por poetas locais pero de tema tradicional, cantábanas individuos ou familias, sempre sen acompañamento.

## Notas
Río Cinsa

O **río Cinsa** é un río galego, afluente pola dereita do Cabe, pertencente á conca do Sil-Miño.

## Descrición
### Fontes
Nace da confluencia do rego de Barrantes e do río da Veiga, no límite entre as parroquias de Baamorto e Seoane, no concello de Monforte de Lemos.

### Percorrido
O seu curso adopta unha dirección N-S coa que drena a parroquia da Vide e a de Distriz, na que desemboca antes do límite co concello de Pantón, logo dun percorrido duns 7&nbsp;km.
Miguel I de Portugal

**Miguel I de Portugal** (nome completo: *Miguel Maria do Patrocínio João Carlos Francisco de Assis Xavier de Paula Pedro de Alcântara António Rafael Gabriel Joaquim José Gonzaga Evaristo de Bragança e Bourbon*; 26 de outubro de 1802 - 11 de novembro de 1866), foi rei de Portugal dende o 11 de xullo de 1828 ata 26 de maio de 1834, cando foi derrotado polo seu irmán, Pedro IV, que defendía o trono da súa filla, María II de Portugal. Recibiu os alcumes de *O Tradicionalista* dos seus partidarios e dos seus adversarios, *O Absolutista* ou *O Usurpador*, en virtude de alegadamente ter arrebatado o trono da súa sobriña. Era o terceiro fillo de Xoán VI de Portugal.

Após loitas internas contra o Parlamento, derrotado, é exiliado en Austria. Para volver a Portugal, D. Miguel acepta entón ficar noivo da sobriña, D. María da Gloria e, para poder ser nomeado rexente en minoría de idade desta, xura a Carta Constitucional de 1826 ante a corte austríaca, coa "reserva de todos os seus dereitos" e expresa determinación de que esta fose previamente aceptado polos tres estados do reino, conforme o seu decreto de outorga. Á súa chegada a Lisboa D. Miguel repite, nos mesmos termos, o xuramento de fidelidade á Carta e da raíña, a súa prometida muller. Pouco despois, convoca a reunión dos tres estados do reino en Cortes, para decidir a sucesión no trono de Portugal.

O 23 de xuño de 1828, é proclamado rei polas Cortes Xerais do Reino, que anulan a vixencia da Carta Constitucional e repón as Leis constitucionais tradicionais. Foi recoñecido polo Papa, España e Estados Unidos de América, quedando as restantes potencias na expectativa, pero aceptando tratar co seu goberno mentres entidade que "de facto" exercía o poder político sobre a case totalidade do territorio nacional.

A non aceptación da decisión das Cortes Xerais polo seu irmán D. Pedro e os liberais desencadeou a Guerra Civil Portuguesa (1831-1834) entre miguelistas e pedristas. Na primavera de 1834, a guerra civil entra na fase decisiva. O 22 de abril, polo Tratado de Londres, Reino Unido e Francia deciden poñer fin ao reinado de D. Miguel en Portugal e ás pretensións de Carlos María Isidro de Borbón en España. Así, derrotado, D. Miguel é forzado a abdicar en favor de D. María II a través da Concesión de Évoramonte (26 de maio de 1834). Parte para o exilio, en xullo do mesmo ano, vivindo o resto da súa vida na Alemaña, onde casou coa princesa Adelaide de Löwenstein-Wertheim-Rosenberg, que lle deu seis fillas e un fillo, Miguel, Duque de Bragança.
Joaquín Reyes

**Joaquín Reyes Cano**, nado en Albacete o 16 de agosto de 1974, é un actor, cómico e ilustrador español.

## Traxectoria 
Joaquín estudou Belas Artes na Facultade de Cuenca da Universidade de Castela-A Mancha e traballou como ilustrador para edicións de "El barco de vapor" e de *Zumo de lluvia*, de Teresa Broseta.

En 2002, con Ernesto Sevilla, Pablo Chiapella e Raúl Cimas, o "Trío de Albacete", comezou en Paramount Comedy o programa *La hora chanante*.

## Filmografía 
* *La Gran Revelación*, 2004.
* *A crise carnívora*, 2008.
* *Spanish Movie*, 2009.

### Televisión 
miniatura|dereita|220px|Reyes, 2006
* *Retorno a lilifor* (2015), Onofre, Neox.
* *Anclados (2015- ), Mariano Santaella, Telecinco.
* *El Intermedio* (2014), laSexta.
* *Torres y Reyes* (2013), La 2.
* *Familia (2013), José Ignacio, Telecinco.
* *Museo Coconut* (2010-2014), Onofre, Neox.
* *La isla de los nominados* (2010), Vicente, Cuatro.
* *¡Fibrilando!* (2010), Richard, Telecinco.
* *Muchachada Nui* (2007-2010), La 2.
* *Camera Café* (2005-2006), Richard, Telecinco.
* *La hora chanante* (2002-2006), Paramount Comedy.
* *A Pelo* (2006-2007), La Sexta.
* *Nuevos Cómicos* (2001), Paramount Comedy.
* *¡Salvemos Eurovisión! * (2008), La 1.
* *Planeta Finito* en Escocia (2007), La Sexta.
* *Lo + Plus* (2004-2005), Roberto Picazo, Canal +.
* *Smonka! * (2005), Onofre, Paramount Comedy.
* *Noche sin tregua* (2004-2006), Roberto Picazo, Paramount Comedy.
* *Miradas 2* (2007), TVE.
* *Cámara Abierta 2.0* (2007), TVE.
* *Silenci?* (2006), TV3.

## Radio 
* *No somos nadie*, M80 Radio.

## Ilustración 
* *El club de los coleccionistas de noticias* de Paul Zindel.
* *Zumo de lluvia* de Teresa Broseta.
* *Latín. Diccionario didáctico*.
* *Valencià 3º E.P. Nou Projecte Terra*.
* *Ortografía castellana elemental*. Editorial Cruïlla.
* Habitual nos suplementos de verán de *El País* 2007-2008.

## Véxase tamén 
### Ligazóns externas 
* Reportaje 50 programas 
* Trío de Albacete 
* Joaquín Reyes Chanante  
* Joaquín Reyes Club de Fans
Larisa (lúa)

**Larisa** ( ou en grego *Λάρισα*), tamén coñecida coma **Neptuno&nbsp;VII**, é o quinto satélite máis interior de Neptuno. Foi bautizado co nome de Larisa, unha amante de Poseidón (Neptuno) na mitoloxía grega.

## Descubrimento 
Foi descuberto por Harold J. Reitsema, William B. Hubbard, Larry A. Lebofsky e David J. Tholen baseándose en observacións fortuítas das ocultacións feitas por Larisa das estrelas de "fondo" que tiveron lugar o 24 de maio do 1981, dáselle a designación temporal de **S/1981&nbsp;N&nbsp;1** e faise público o 29 de maio do 1981. A lúa foi "recuperada" e confirmada coma un "*único obxecto*" dentro da órbita descrita previamente no ano 1981, esta confirmación obtívose tralo sobrevoo de Neptuno por parte da Voyager 2 no ano 1989, recibiría pouco despois a designación adicional de **S/1989&nbsp;N&nbsp;2**, concretamente o 2 de agosto do 1989. O anuncio de Stephen P. Synnott falaba de “10 fotogramas tomados en 5 días”, o cal ofrece unha data da "*recuperación*" algúns días antes do 28 de xullo. O nome oficial foi outorgado o 16 de setembro de 1991.

## Características 
miniatura|esquerda|Mapa de Larisa
Larisa é de forma irregular (non esférica) e aparece cheo de cráteres de impacto, e sen signos aparentes de cambios xeolóxicos. Pouco se coñece desta lúa, e coma no caso doutros satélites situados entre Tritón e Neptuno, esta lúa semella ser unha pila de cascallos "reagrupados" a partir de fragmentos de satélites orixinais de Neptuno, os cales foron pulverizados polas perturbacións de Tritón pouco despois de que a lúa fose capturada na súa moi excéntrica órbita inicial.

A órbita de Larisa é *case circular* e por riba está por debaixo do radio da órbita sincrónica de Neptuno, está pois nunha lenta espiral cara ó planeta debido ó efecto de desaceleración que as mareas gravitatorias provocan e eventualmente podería impactar contra a atmosfera de Neptuno, ou partirse, creando un anel planetario unha vez traspasado o límite de Roche, debido á dispersión dos fragmentos da lúa.

## Notas 
[miniatura|dereita|220px|Unha simulación de Larisa orbitando [Neptuno. Os detalles da superficie son ficticios.]]

## Véxase tamén 
### Outros artigos 
* Neptuno

### Ligazóns externas 
* Larissa Profileby NASA's Solar System Exploration 
* Neptune's Known Satellites (by Scott S. Sheppard)
Atol Poivre

O **Atol Poivre** pertence ao grupo de illas do Almirante nas Seychelles no océano Índico. O atol atópase a uns 38 quilómetros ao suroeste do atol Desroches. Poivre consta de dúas illas e un pequeno illote:

* Poivre, 1´1&nbsp;km² 
* Florentin, 0´024&nbsp;km² 
* IIe du Sud, 1´356&nbsp;km²

A illa Poivre é a única habitada. Unha barra de area que está baixo a auga durante a marea alta, conecta as dúas illas máis grandes.

O atol foi mencionado por primeira vez en 1771 por Roslan du Chevalier, quen o chamou "Île du Berger" como o seu buque ''L'Heure du Berger''.
Metopio

**Metopio** (ou **Metopius**) foi un bispo galego da diocese de Britonia que asistiu ao Cuarto Concilio de Toledo no ano 633.

## Notas e referencias 
## Véxase tamén 
### Bibliografía 
*  Google Books
Ángeles Caso

**Ángeles Caso**, nada en Xixón o 16 de xullo de 1959, é unha escritora, xornalista e tradutora española.

## Traxectoria 
É filla de José Miguel Caso González, que foi catedrático da Facultade de Filoloxía, especialista no século XVIII e chegou a ser reitor da Universidade de Oviedo.

Licenciouse en Xeografía e Historia, especialidade Historia da Arte, e traballou para a revista asturiana *Panorama regional*, a Fundación Príncipe de Asturias, o Instituto Feijoo de Estudios del siglo XVIII da Universidade de Oviedo, e medios como Televisión Española, Cadena SER ou Radio Nacional de España.

En 1994, foi finalista do Premio Planeta, que gañou en 2009 coa novela *Contra el viento*.

En 2015 figurou na lista de Podemos-Equo nas eleccións ao Congreso dos Deputados por Asturias, pero sen opcións de saír elixida.

## Premios 
* Finalista do Premio Planeta con *El peso de las sombras* (1994).
* Premio Fernando Lara con *Un largo silencio* (2000).
* Premio Planeta con *Contra el viento* (2009).

## Filmografía 
* *Telediario*, TVE (1985-1986) 
* *La Tarde*, TVE (1985-1986)
* *Deseo* (de Gerardo Vera, guión) (2002)

## Obra 
* *Asturias desde la noche*. 1988. Guía. 
* *Elisabeth, emperatriz de Austria-Hungría o el hada*. 1993. 
* *El peso de las sombras*. 1994. Finalista XLIII Premio Planeta 1994.
* *El inmortal*. 1996, recompilatorio: *Érase una vez la paz*. 
* *El mundo visto desde el cielo*. 1997. 
* *El resto de la vida*. 1998. 
* *El verano de Lucky*. 1999. 
* *La trompa de los monos*. 1999, recompilatorio: *Mujeres al alba*
* *La alegría de vivir*. 1999, recompilatorio: *Hijas y padres*
* *Un largo silencio*. 2000. V Premio Fernando Lara de novela.
* *Giuseppe Verdi, la intensa vida de un genio*. 2001. Biografía do compositor italiano Giuseppe Verdi.
* *Las olvidadas, una historia de mujeres creadoras*. 2005. 
* *Contra el viento*.2009. LVIII Premio Planeta 2009.
* *Donde se alzan los tronos*. 2012
* *Rahima Begum*. 2013

## Notas 
## Véxase tamén 
### Ligazóns externas 
* Blog  no diario *Público* .
Ludwig Borchardt

**Ludwig Borchardt**, nado o 5 de outubro de 1863 en Berlín e finado o 12 de agosto de 1938, foi un arqueólogo e exiptólogo alemán.

## Traxectoria 
Borchardt inicialmente estudou arqueoloxía e despois exiptoloxía con Adolf Erman. Foi ata O Cairo en 1895 e, xunto con Gaston Maspero, produciu o Catálogo do Museo Exipcio. En 1907, fundou o Instituto Arqueolóxico Alemán (Deutsche Archäologische Institut) no Cairo, e permaneceu como director ata 1928.
Sonna de Bretoña

**Sonna** foi un bispo galego da diocese de Britonia que asistiu ao Sétimo Concilio de Toledo no ano 646, onde asinou como:

Enrique Flórez considerou que este bispo é o mesmo que, sete anos despois, en 653, foi convocado ao Oitavo Concilio de Toledo. Ao non poder acudir, enviaría como vigairo ao presbítero *Matericus*, que asinaría no seu lugar:

Hai consenso nesta teoría, tamén apoiada por García Moreno e por Simon Young, aínda que non hai probas concluíntes para afirmalo.

O mesmo García Moreno tamén supón que debeu ser consagrado bispo arredor do 639, xa que ao Sexto Concilio de Toledo non acudiu representante britano (e si acudiron das demais dioceses galegas), polo que a sé estaría vacante; e no VII Concilio é precedido por bispos consagrados pouco antes do VI.

## Notas 
## Véxase tamén 
### Bibliografía 
*  Google Books
Bela de Bretoña

**Bela** foi un bispo galego da diocese de Britonia que asistiu ao Terceiro Concilio de Braga no ano 675. Neste concilio asinou como:

Debido á orde das sinaturas do concilio, sábese que foi consagrado bispo antes de 670, xa que o bispo Isidoro de Astorga foi consagrado nesa data e asina despois del.
## Notas
Snatam Kaur

**Snatam Kaur Khalsa** (), nada en Trinidad (Colorado) o 19 de xuño de 1972, é unha cantante americanaestadounidense.

## A música de Snatam Kaur 
Snatam Kaur é cantante e música, con influencias da música hindú e en especial do * Shabad Kirtan* (tradición musical Sikh).

Tras pertencer durante algúns anos ao grupo Peace Family, comezou unha carreira musical en solitario. O seu estilo musical mestura de maneira agradábel melodías occidentais e sonoridades da India, mantras tirados do Kundalinî Yoga, letras das cancións de Yogi Bhajan e tamén compostas por ela mesma. Canta cunha voz moi clara.

## Álbums 
Os álbums de Snatam Kaur editounos a casa Spirit Voyage Music:

* *To Heaven and Beyond* (2000)
* *Prem* (2002)
* *Shanti* (2003) – finalista nos World Music Grammy
* *Grace* (2004)
* ''A Mother's Blessing* (2005) – conxuntamente con súa mai, Prabhu Nam Kaur
* *Anand'' (2006)

Os álbums Prem, Grace e Shanti están dispoñíbeis na casa Le Souffle d'Or.

## Véxase tamén 
### Ligazóns externas 
* Páxina oficial de Snatam Kaur
* Páxina de Spirit Voyage
Cheshire

**Cheshire** é un condado de Inglaterra, situado no noroeste. A súa capital é Chester, centro administrativo do condado. Está limitado polo oeste polos Montes Cámbricos e polo leste pola Cadea Penina. Limita tamén cos condados de Merseyside, Gran Manchester, Derbyshire, Staffordshire e Shropshire.

## Cidades importantes 
*Alderley Edge
*Chester
*Middlewich
*Northwich
*Warrington
Suffolk

:*Este artigo trata sobre o condado de Inglaterra, para o condado do Estado de Nova York, EUA, véxase Suffolk, Nova York.*

**Suffolk** (pronunciado /ˈsʌfək/ ) é un extenso condado, tradicional e administrativo, situado no leste de Inglaterra, no Reino Unido.

Limita con Norfolk ao norte, Cambridgeshire ao oeste e Essex ao sur. Ten o mar do Norte ao leste.

A capital do condado é Ipswich, e outras cidades importantes son Lowestoft e Bury St. Edmunds. Segundo o censo do ano 2003, a poboación do condado era de 678.074 habitantes.

## Véxase tamén 
### Outros artigos 
* Sutton Hoo
* O castelo de Framlingham
* O faro de Southwold
Berkshire

**Berkshire** é un condado do suroeste de Inglaterra, no Reino Unido. Ocupa unha área de 1262&nbsp;km² e unha poboación (2003) de 803.657 habitantes. A súa capital é Reading.

O condado atópase ao oeste de Londres. Limita cos condados de Oxfordshire, Buckinghamshire, Gran Londres, Surrey, Wiltshire e Hampshire. Tamén recibe o nome de **Berkshire real**, título que se fixo oficial en 1930.

## Cidades principais 
A maior cidade en poboación de Berkshire é Reading, aínda que a máis histórica das súas cidades sexa probablemente Windsor, onde a raíña Elizabeth II posúe unha residencia.
Outras localidades importantes son:
* Slough
* Maidenhead
* Bracknell
* Newbury

## Véxase tamén 
### Outros artigos 
* Castelo de Windsor
* Castelo de Donnington
* Abadía de Reading
* Cemiterio de Frogmore
Calvados

**Calvados** é un departamento de Francia, situado na rexión da Normandía, no norte do estado, identificado co número 14.

## Demografía 
**Nota:**
* O 2 de decembro de 1968 produciuse unha modificación de límites entre Orne e Calvados, que resultou dunha ganancia de 21 habitantes por parte deste último departamento.

As principais cidades do departamento son (datos do censo de 1999):
* Caen: 113.987 habitantes, 199.490 na aglomeración.
* Hérouville-Saint-Clair: 24.025 habitantes, forma parte da aglomeración de Caen.
* Lisieux: 23.166 habitantes, 27.629 na aglomeración.

En 1999, Calvados contabilizaba 648 299 habitantes, sendo o trixésimo departamento máis poboado de Francia.

## Véxase tamén 
### Outros artigos 
* Acqueville
Mosela

**Mosela** (en francés: *Moselle*) é un departamento de Francia localizado na rexión de Alsacia-Champaña-Ardenas-Lorena. A súa capital é a cidade de Metz. O nome do departamento vén do río Mosela que o atravesa. Na lista dos departamentos franceses ten o número 57.

## Principais cidades 
* Metz
* Thionville
* Sarreguemines
* Sarrebourg
* Forbach

## Véxase tamén 
### Ligazóns externas 
* Consello departamental de Mosela
Val de Benasque

[miniatura|250px|[Pico Aneto e a cachoeira de Aigualluts.]]
O **val de Benasque** (en aragonés *Bal de Benás*, en benasqués *Ball de Benás*) é un val pirenaico situado na comarca oscense da Ribagorza, no tramo superior da conca do río Ésera.

Os municipios que forman parte do val son Benasque e Sahún. No primeiro deles encóntrase o lugar de Sarllé (Cerler), no que se acha a estación de esquí Aramón Cerler.

No lugar fálase o que se coñece como o benasqués, unha fala de transición entre o aragonés e o catalán.

No val atópanse os cumios máis altos do Pireneo, destacando o Aneto, de 3.404 metros de altitude, e o Posets. A maioría dos glaciares pirenaicos están no val de Benasque.

## Véxase tamén 
### Outros artigos
*Val de Estós.
*Val de Vallibierna.

### Ligazóns externas
* Portal de información turística sobre o Val de Benasque
* Páxina do Concello de Benasque

[miniatura|centro|800px|Vista panorámica do [macizo da Maladeta e a zona alta do val de Benasque.]]
Essex

**Essex** é un condado situado ao leste de Londres, formando parte da rexión oriental de Inglaterra. Ocupa unha área de 3.670&nbsp;km², cunha poboación estimada en 2010 de 1&nbsp;737&nbsp;900 habitantes.

A capital do condado é a cidade de Chelmsford, sendo a súa cidade máis importante. Outras cidades salientables de Essex son Colchester (a cidade máis vella da Inglaterra), e Southend, un dos maiores balnearios do Reino Unido.
 
Limita co Gran Londres e con Hertfordshire, Cambridgeshire e Suffolk. A súa fronteira con Kent é o río Támese.

A orixe do nome "Essex" está no antigo reino de Essex, fundado polos anglosaxóns cara ao ano 600. Os saxóns chegaron a Gran Bretaña, primeiro como foederati do Imperio Romano e despois como colonos, cara finais do século IV. Os que se asentaron no leste, ó longo da vía que comunicaba Londinium e Camulodunum foron chamados *estseaxni* (saxóns orientais), nome que, co paso dos séculos, derivou no actual Essex.

## Distritos 
300px|miniatura|esquerda|Distritos de Essex.

## Galería 

File:Chelmsfordcath.jpg|Catedral de Chelmsford.
File:Colchester-castle.jpg|Castelo de Colchester.
File:London STN.JPG|Aeroporto de Stansted.
File:GreenhitheThames5346.JPG|Ponte de Isabel II sobre o Támese.
File:Eastseaxna.jpg|Reino de Essex na idade Media.

## Notas 
## Véxase tamén 
### Outros artigos 
* Reino de Essex
Paradela de Abeleda, Paradela de Abeleda, Porqueira

**Paradela de Abeleda** é un lugar da parroquia de Paradela de Albeleda no concello de Porqueira, na provincia de Ourense.
No ano 2008 tiña 134 habitantes, deles 65 eran homes e 69 eran mulleres, o que supón unha diminución no número de efectivos en relación a 2007.

## Lugares e parroquias 
### Lugares de Paradela de Abeleda 
### Parroquias de Porqueira
Fontemoura, Porqueira, Porqueira

**Fontemoura** é un lugar da parroquia de Porqueira no concello de Porqueira, na provincia de Ourense. No ano 2008 tiña 44 habitantes (24 homes e 20 mulleres), menos ca en 2007.

## Lugares e parroquias
### Lugares de Porqueira
### Parroquias de Porqueira
Forxa, Porqueira, Porqueira

**Forxa** é un lugar da parroquia de Porqueira no concello de Porqueira, na provincia de Ourense. Segundo o IGE, en 2024 tiña 149 habitantes, dos que 58 eran homes e 79 eran mulleres.

## Lugares e parroquias 
### Lugares de Porqueira 
### Parroquias de Porqueira 
## Notas 
## Véxase tamén 
### Outros artigos 
*Lugares de Porqueira
Tarn

**Tarn** é un departamento de Francia localizado na rexión Occitania. A súa capital é a cidade de Albi. O seu nome provén do río Tarn.

Limita polo nordeste con Aveyron, polo sur con Hérault e Aude, polo oeste con Alto Garona e polo noroeste con Tarn e Garona.

## Demografía 
As maiores cidades do departamento son (datos do censo de 1999):
* Albi 46.274 habitantes; 66.231 na aglomeración. 
* Castres: 43.496 habitantes; 53.082 na aglomeración.
O Agro, Sabucedo, Porqueira

**O Agro** é un lugar da parroquia de Sabucedo no concello de Porqueira, na provincia de Ourense.
Segundo o Instituto Galego de Estatística, en 2024 estaba deshabitado, o que supón unha diminución con respecto a 2017, cando tiña 3 habitantes.

## Notas 
## Lugares e parroquias 
### Lugares de Sabucedo 
### Parroquias de Porqueira
Reboreda, San Lourenzo de Abeleda, Porqueira

**Reboreda** é un lugar da parroquia de San Lourenzo de Abeleda no concello ourensán de Porqueira, na comarca da Limia.
No ano 2008 tiña 48 habitantes, deles 25 eran homes e 23 eran mulleres, o que supón unha diminución no número de efectivos en relación a 2007.

## Lugares e parroquias 
### Lugares de San Lourenzo de Abeleda 
### Parroquias de Porqueira
Faramiñás, San Martiño de Porqueira, Porqueira

**Faramiñás** é un lugar da parroquia de San Martiño de Porqueira no concello de Porqueira, na provincia de Ourense. No ano 2021 tiña 13 habitantes, dos que 7 eran homes e 6 eran mulleres.

## Galería de imaxes 

Ficheiro:Fonte_en_Faramiñás,_San_Martiño_de_Porqueira,_Porqueira.jpg|Fonte.
Ficheiro:"Ponte_de_Pau"_sobre_o_río_Fírbeda.jpg|Ponte sobre o río Fírbeda.

## Lugares e parroquias 
### Lugares de San Martiño de Porqueira 
### Parroquias de Porqueira 
## Notas
Lobios (homónimos)

Como topónimo **Lobios** pode referirse a:

;En Galiza
***Lobios**, concello da comarca da Baixa Limia;
****Lobios**, parroquia dese concello;
***Lobios**, parroquia do concello de Sober;
****Lobios**, lugar de dita parroquia;
***Lobios**, lugar da parroquia de Lueiro, no concello de Negreira;
***Lobios**, lugar da parroquia de Paradela de Abeleda, no concello de Porqueira.

## Véxase tamén
### Outros artigos
DxT Campeón

***DxT Campeón***, subtitulado *Primeiro Diario Deportivo de Galicia*, é un xornal deportivo galego fundado por Ángel Hervada e Bieito Rubido. O primeiro número saíu á rúa o 19 de decembro de 1995.

O seu primeiro director foi César Casal González, que permaneceu no posto até 1999, cando o sucedeu Juan Carlos Boga, que en 2009 deixou seu posto a Andrés Ríos. Actualmente forma parte do grupo Editorial La Capital, que engloba, entre outros, os diarios *El Ideal Gallego*, *Diario de Ferrol*, *Diario de Bergantiños* ou *Diario de Arousa*.
## Véxase tamén 
### Outros artigos 
* Lista de publicacións impresas da provincia da Coruña
Carmen Berenguer

**Carmen Berenguer**, nada en Santiago de Chile en 1946, é unha poeta, artista audiovisual e cronista chilena.

## Traxectoria 
A súa poesía recolleuse en varias antoloxías, e foi editora das revistas *Hoja X Ojo*, (1984) e *Al Margen* (1986).

## Colaboracións 
* Congreso de Literatura Femenina, organizadora, Chile, 1987. 
* Festival Internacional de Poesía con *La reconstrucción del tiempo*, organizado por Sergio Badilla Castillo e Sun Axelsson, Estocolmo, 1989.
* *Delito y Traición*, documental, Congreso Nacional de Chile, 2003.

## Premios 
* Premio Pablo Neruda, 2008.

## Obras 
* *Bobby Sands desfallece en el muro* (1983)
* *Huellas de siglo* (1986)
* *A media asta* (1988)
* *Sayal de pieles* (1993)
* *Naciste pintada* (1999)
* *La gran hablada* (2002)
* *Chiiit, son las ventajas de la escritura*, (2008)
* *Mama Marx*, (2009)
* *Maravillas pulgares*, (2009)
* *Maravillas pulgares*, (2012)
* *Venid a verme ahora*, (2012)

## Notas
Soutelo, Sobreganade, Porqueira

**Soutelo** é un lugar da parroquia de Sobreganade no concello de Porqueira, na provincia de Ourense. No ano 2008 tiña 16 habitantes, deles 10 eran homes e 6 eran mulleres, o que supón unha diminución no número de efectivos en relación a 2007.

## Lugares e parroquias 
### Lugares de Sobreganade 
### Parroquias de
A Torre, Porqueira, Porqueira

**A Torre** é un lugar da parroquia de Porqueira no concello de Porqueira, na provincia de Ourense. No ano 2024 tiña 2 habitantes, 1 muller e un 1 home.

## Toponimia
Recibe o seu nome da torre de Fírbeda.

## Galería de imaxes 

Ficheiro:A_Torre,_Porqueira,_Porqueira.jpg|Vista do lugar da Torre.
Ficheiro:A_Torre,_Porqueira,_Porqueira_(2).jpg|A Torre.
Ficheiro:A_Torre,_Porqueira.jpg|Vista da aldea
Ficheiro:Casa_rural_na_Torre,_Porqueira_(Porqueira).jpg|Casa rural.

## Lugares e parroquias 
### Lugares de Porqueira 
### Parroquias de Porqueira 
## Notas 
## Véxase tamén 
### Outros artigos 
*Lugares de Porqueira
Batalla de Liexa

A **batalla de Liexa** foi a batalla inicial da invasión xermana de Bélxica na primeira guerra mundial. Comezou o 4 de agosto do 1914 e finalizou o 16 do mesmo mes, cando a cidade se rendeu aos alemáns.

## Contexto histórico 
O Imperio Alemán declaroulle a guerra ao Imperio Ruso o 1 de agosto de 1914 cumprindo os acordos militares que mantiña co Imperio Austro-Húngaro. O día 2 enviou un ultimato a Francia e ao Imperio Británico. Os plans militares xermanos baseábanse nunha rápida conquista de París, sacando así a Francia da guerra. Posteriormente, centraríanse na fronte rusa. Para poder cumprir os obxectivos, as tropas alemás debían atravesar Bélxica cara ás Ardenas. O Alto Mando pensaba que os belgas ían ofrecer moi pouca ou ningunha resistencia. Os belgas dispuxeron as súas tropas en diversos fortes e posicións defensivas. Cando os alemáns entraron en Bélxica atopáronse cunha resistencia moito maior do esperado e foron freados, permitindo aos franceses e británicos organizar a defensa de París.
Cádavos, Cádavos, A Mezquita

**Cádavos** é un lugar da parroquia de Cádavos no concello da Mezquita, na provincia de Ourense.
No ano 2008 tiña 102 habitantes, deles 61 eran homes e 41 eran mulleres, o que supón un aumento no número de efectivos en relación a 2007.

## Lugares e parroquias 
### Lugares de Cádavos 
### Parroquias da Mezquita 
## Véxase tamén 
### Outros artigos 
* Lugares da Mezquita
Chaguazoso, Chaguazoso, A Mezquita

**Chaguazoso** é un lugar da parroquia de Chaguazoso no concello da Mezquita, na provincia de Ourense.

Segundo o Instituto Galego de Estatística, en 2024 tiña 115 habitantes (57 homes e 58 mulleres), o que supón unha diminución con respecto a 2008, cando tiña 156 habitantes.

## Lugares e parroquias 
### Lugares de Chaguazoso 
### Parroquias da Mezquita 
## Notas
Gotomaro

**Gotomaro** foi un bispo galego da diocese de Iria que asistiu aos Concilios VI e VII de Toledo, nos anos 638 e 646, respectivamente.
Dominicus de Iria

**Dominicus** ou **Domingos** foi un bispo galego da diocese de Iria que asistiu ao III Concilio de Toledo, no ano 589.
André de Iria

**André** é o primeiro bispo da diocese de Iria documentado ata agora, que asistiu ao Primeiro Concilio de Braga no ano 561, ao de Lugo (569) e ao Segundo de Braga (572).
Ildulfo-Felix

**Ildulfo-Felix** foi un bispo galego da diocese de Iria que asistiu ao Concilio III de Braga no ano (675), XII de Toledo (683) e XV de Toledo (688).
Selva de Iria

**Selva de Iria** foi un bispo galego que asumiu a sede Iriense durante o reinado do visigodo Vitiza, entre os anos 701 e 709.
Leonesindo de Iria

**Leonesindo de Iria** foi un bispo galego que presumiblemente asumiu a Sede Iriense arredor do ano 709.
Román de Iria

**Romanus** ou **Román de Iria** foi un bispo galego que presumiblemente asumiu a Sede Iriense nalgún momento entre os anos 757 e 768
Bryophyta

***Bryophyta*** pódese referir a:
* ***Bryophyta sensu lato*** (sentido amplo), grupo de vexetais composto por todos os embriófitos non vasculares: os musgos, os antoceros e as hepáticas.
* ***Bryophyta sensu stricto*** (sentido estrito), grupo dentro de ***Bryophyta sensu lato*** composto só polos musgos.
Arróns

Os **arróns** (en ) eran unha antiga tribo de Gallaecia, un pobo galaico lucense que ocupou aproximadamente a coñecida actualmente como comarca de Ortegal, na costa norte de Galicia, probablemente entre as rías de Ortigueira e Cedeira. Plinio identificou a súa localización entre os iadovos e os ártabros. O seu territorio mantivose ao longo da idade Idade Media ata o século XI, testemuñado co actual topónimo de Arros.

## Notas 
## Véxase tamén 
### Outros artigos 
* Lista de tribos celtas
Illas do Almirante

As **illas Amirante** son un conxunto de illas coralinas e atois que se atopan no océano Índico. Forman parte do conxunto de illas exteriores do arquipélago das Seychelles.

As illas do Almirante sitúanse a uns 230&nbsp;km ao suroeste da illa de Mahé, no arquipélago das Seychelles, e a uns 650&nbsp;km ao nordés da república de Madagascar. A uns 90&nbsp;km ao sur das Almirante atópase o grupo de illas Alphonse as que ás veces en forma incorrecta son consideradas parte das Almirantes.

As Almirantes foron descubertas por Vasco da Gama durante a súa segunda viaxe de exploración en 1502, sendo chamadas "Ilhas do Almirante" (Illas do almirante). É posible que a existencia das illas xa fose coñecida polos comerciantes árabes e indios. En 1742 Francia proclamou o seu dominio sobre as illas xunto coas Seychelles. A posesión formal foi efectivizada no ano 1756. Mediante o Tratado de París (1814), a soberanía sobre as illas pasou oficialmente aos británicos, sendo parte de Mauricio. En 1909, as Seychelles se cosntituiron nunha colonia separada, que incluía as Almirantes. O 8 de novembro de 1965, o Reino Unido separou á Île Desroches das Seychelles para formar parte do novo Territorio Británico do Océano Índico que fora creado. O propósito era permitir a construción de bases militares para beneficio mutuo do Reino Unido e dos Estados Unidos. O 23 de xuño de 1976, Île Desroches foi devolta ás Seychelles ao adquirir estas a súa independencia.

A superficie total é de 9´91&nbsp;km². A poboación total é menor de 100 habitantes, con 50 no principal asentamento de Desroches.

Hai oito illas individuais (cinco caios de area baixa e tres caios de area levantada), ademais de tres atois, cun total de 18 illotes (Atol St. Joseph con 14, Desroches con 1, Atol Poivre con 3). Ademais destas 11 unidades, a táboa seguinte tamén ten entradas para un arrecife e un banco sen illotes, en prol da exhaustividade. As cinco máis grandes da zona están habitadas. Os diferentes tipos de illas están marcados por diferentes cores de fondo na táboa.
Unknown Pleasures

***Unknown Pleasures*** é o nome do primeiro álbum da banda inglesa de post-punk Joy Division. O álbum foi gravado en abril de 1979 no Strawberry Studios, en Stockport.

En abril do ano 2016 a revista *Rolling Stone* colocouno no posto 34 da súa lista dos 40 mellores álbums de punk de todos os tempos, e en xullo dese mesmo ano a publicación dixital Paste situouno no 1 da súa lista dos 50 mellores álbums de postpunk.

## Características
A capa foi feita por Peter Saville e Chris Mathan, mais foi Bernard Sumner quen deu a idea de colocar a figura usada na capa, a morte dunha estrela captada por un medidor de pulsos. A figura da capa tamén está no selo do LP. Na contracapa do LP, consta a frase "*Isto non é un concepto, é un enigma*", sen conter a lista de cancións, senón unha táboa en branco onde esta debería estar.

## Listaxe de cancións 
## Integrantes 
* Ian Curtis &ndash; voz, guitarra en *I Remember Nothing*
* Bernard Sumner &ndash; guitarra, teclados
* Peter Hook &ndash; baixo, segunda voz en *Interzone*
* Stephen Morris &ndash; batería, percusión

## Notas
Bernard Sumner

**Bernard Sumner**, nado o 4 de xaneiro de 1956 en Salford, Inglaterra, é un músico británico, principalmente coñecido por ser o guitarra e teclado de Joy Division e o guitarrista e vocalista de New Order.

Sumner foi o artífice do inicio da banda xurdida de Manchester, Joy Division, xunto a Ian Curtis, Peter Hook, e Stephen Morris. Despois da morte de Ian Curtis, cantante de Joy Division, Sumner formou New Order cos seus ex compañeiros de Joy Division, e incluíu na formación a Gillian Gilbert (máis tarde muller de Stephen Morris). Con este grupo Sumner creou o sinxelo de dúas caras máis vendido da historia, *Blue monday*, que xeraría grandes ingresos para New Order, parte dos cales Bernard Sumner destinou á súa discográfica, Factory Records. En 2006, New Order lanzou o seu traballo máis recente titulado ''Waiting for the siren's call*, que inclúe o sinxelo *Krafty''.

Canda o guitarrista de The Smiths, Johnny Marr, formou durante os anos 1990 a banda Electronic.

No 2007 empezou un novo proxecto, Bad Lieutenant.
Gran Manchester

O **Gran Manchester** (**Greater Manchester**) é un condado metropolitano da rexión noroeste de Inglaterra, cunha poboación de 2,56 millóns de habitantes. Alberga unha das maiores áreas metropolitanas do Reino Unido e comprende dez municipios metropolitanos: Bolton, Bury, Oldham, Rochdale, Stockport, Tameside, Trafford, Wigan e as cidades de Salford e Manchester. O Gran Manchester foi creado o 1 de abril de 1974 como resultado da Acta do Goberno Local de 1972.

O condado metropolitano non ten costa e limita cos condados de Cheshire (ao suroeste e ao sur), Derbyshire (ao sueste), Yorkshire do Oeste (ao nordeste), Lancashire (ao norte) e Merseyside (ao oeste). A Área Urbana do Gran Manchester é a terceira aglomeración máis poboada do Reino Unido e esténdese pola maior parte do terreo do condado. Posto que se trata dun condado cerimonial, o Gran Manchester posúe un Lord Tenente e un Alto Sheriff.
Gothika

***Gothika*** é un filme estadounidense de terror dirixido por Mathieu Kassovitz no ano 2003. Escrito por Sebastian Gutierrez, está protagonizado por Halle Berry, Robert Downey Jr., Penélope Cruz, Charles S. Dutton, John Carroll Lynch e Bernard Hill. O filme conta a historia dunha psiquiatra que se atopa encarcerada na penitenciaría na que traballa, acusada de asasinar brutalmente ó seu propio marido.

## Sinopse 
Miranda Grey (Halle Berry) é unha psicóloga criminal que traballa nunha Institución Feminina chamada Woodward baixo a dirección do seu marido (Charles S. Dutton), o cal quere. Nunha noite chuviosa mentres conduce volvendo á casa, aparécelle fronte ao seu vehículo unha moza no medio da estrada, saíndo fóra da estrada ao esquivala para non a atropelar. Baixa da auto para visualizar o estado da rapaza, que non responde, e Miranda perde o sentido, despertándose tres días despois ingresada como paciente no hospital no cal traballaba.

Pouco a pouco irá lembrando cousas, e verá que foi ela a que matou o home, mais iso si, cando estaba posuída por un espírito dunha das varias rapazas que o seu home violara e matara. Na fin da película tamén se desvela que tiña un cómplice, o shériff do lugar, mais o espírito ao final cumpre a súa vendeta e tamén o mata.

## Personaxes 
* Halle Berry como Dr. Miranda Grey
* Robert Downey Jr. como Dr. Pete Graham
* Charles S. Dutton como Dr. Douglas Grey
* John Carroll Lynch como Sheriff Bob Ryan
* Penélope Cruz como Chloe Sava
* Bernard Hill como Phil Parsons
* Dorian Harewood como Teddy Howard
* Bronwen Mantel como Irene
* Kathleen Mackey como Rachel Parsons
* Matthew G. Taylor como Turlington
* Michel Perron como Joe
* Andrea Sheldon como Tracey Seaver

## Notas 
## Véxase tamén 
### Ligazóns externas 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
Vincenzo Peruggia

**Vincenzo Peruggia**, nado en Dumenza o 11 de outubro de 1881, finado en Annemasse o 8 de outubro de 1925, foi un ladrón de arte que roubou a *Mona Lisa*, feito coñecido como o "Roubo do Século" pola prensa da época.

## O Roubo 
En 1911 Vincenzo Perugia perpetrou o que foi considerado o roubo máis grande de arte do século XX. O antigo empregado do Museo do Louvre entrou no museo o 21 de agosto de 1911 e notando que o salón no cal se encontraba exhibida a Mona Lisa non tiña vixilantes nin visitantes, descolgou a pintura da parede, quitoulle o marco e simplemente saíu do museo camiñando coa pintura baixo o brazo.

Vincenzo escondeu a pintura no seu apartamento en Florencia, en Italia. Supostamente, ao chegar a policía ao lugar para facer as investigacións correspondentes, asináronse documentos encima do lenzo, xa que este estaba escondido baixo o mantel da mesa da cociña.

Despois de ocultar a pintura no seu apartamento durante dous anos, Peruggia impacientouse e finalmente foi atrapado ao tratar de vendela en Florencia a un traficante de arte.

Tras ser recuperada, a pintura foi exhibida por toda Italia e finalmente devolvida ao Museo do Louvre en 1913.

## Motivos 
Os herdeiros de Vincenzo alegan que o roubo se fixo por razóns patrióticas: Vincenzo quería traer a pintura de regreso a Italia despois de ser roubada por Napoleón. Aínda que realmente quizais pensara iso, o certo é que Leonardo da Vinci levoulle esta pintura como regalo ao rei Francisco I cando este o chamou para que fose pintor da súa corte.

Levado a xuízo, a corte aceptou que Peruggia cometera o delito por razóns patrióticas e enviouno ao cárcere un ano e quince días.

O roubo puido ser planeado por Eduardo Valfierno, un cómplice que se xuntara co falsificador francés de arte Yves Chaudron, para facer copias da pintura e vendelas como orixinais.

## Véxase tamén 
### Bibliografía 
* 
* 
### Ligazóns externas 
* O roubo da Mona Lisa
Ion Gabella

**Ion Gabella**, nado en Vitoria en 1968 e finado en Zumaia en 2002, foi un actor de cine, televisión e de teatro vasco.

## Traxectoria 
Malia a súa curta traxectoria, chegou a participar en máis duna vintena de películas, sobre todo como actor secundario nas primeiras películas da fornada de directores vascos dos 1990: Juanma Bajo Ulloa, Alex de la Iglesia, Daniel Calparsoro, Enrique Urbizu, Karra Elejalde... Tamén apareceu nas primeiros longametraxes de Alejandro Amenábar, Óscar Aibar ou Mónica Laguna.

En teatro foi membro fundador do grupo Sobradún, xunto a Gorka Aguinagalde, co que levou á escena varias obras de Mauro Entrialgo.

## Filmografía destacada 
* *Todo por la pasta* 1991
* *Acción Mutante* 1993
* *Atolladero* 1995
* *Tengo una casa* 1996
* *Abre los ojos* 1997
* *Gente pez* 2000
* *El robo más grande jamás contado* 2002

## Véxase tamén 
### Ligazóns externas 
* Ion Gabella en imdb
* Ficha na filmoteca vasca
Rafael Carrera y Turcios

**José Rafael Carrera y Turcios**, nado en Cidade de Guatemala o 24 de outubro de 1814 e finado na mesma vila o 14 de abril de 1865, foi un militar e político guatemalteco, presidente do seu estado entre 1844 e 1848 e entre 1851 e a súa morte.
Molly Malone

miniatura|Estatua de Molly Malone en Dublín, inaugurada en 1987.

"**Molly Malone**" ou "**Cockels and Mussels**" (en irlandés, "**Mol Ní Mhaoileoin**") é unha canción popular dublinesa, tendo ademais en toda Irlanda o status dunha canción popular. Non hai constancia da existencia desta muller.

## Canción 
In Dublin's fair city,
where the girls are so pretty,
I first set my eyes on sweet Molly Malone,
As she wheeled her wheel-barrow,
Through streets broad and narrow,
Crying, "Cockles and mussels, alive alive oh!"

*"Alive-a-live-oh,*
*Alive-a-live-oh",*
*Crying "Cockles and mussels, alive alive oh".*

She was a fishmonger,
But sure 'twas no wonder,
For so were her father and mother before,
And they each wheeled their barrow,
Through streets broad and narrow,
Crying, "Cockles and mussels, alive, alive oh!"

*(repetición)*

She died of a fever,
And no one could save her,
And that was the end of sweet Molly Malone.
Now her ghost wheels her barrow,
Through streets broad and narrow,
Crying, "Cockles and mussels, alive, alive oh!"

*(repetición)*
Ramsgate

**Ramsgate** é unha localidade costeira inglesa no distrito de Thanet, ao oeste do condado Kent. Foi un importante porto británico durante o século XIX e pertence á confederación dos "Cinque Ports". A poboación estimada en 1989 foi de 38.200 habitantes.

As principais industrias son o turismo e a pesca, aínda que existe unha pequena industria lixeira. Tamén hai que destacar a fonte de ingresos da ensinanza do inglés como lingua estranxeira.

As dúas igrexas principais son a parroquia de St. Lawrence, adicada a San Lourenzo e construída no século XII e posteriormente reconstruída no século XII. A igrexa de St. Augustine foi construída no século XIX en estilo neoclásico, e foi adicada a san Agostiño (primeiro arcebispo de Canterbury), que estivo en Ramsgate no 596 e cristianizou Britania.

## Véxase tamén
Adosinda Gotérrez

**Adosinda Guterrez** foi unha aristócrata galega de finais do século IX e comezos do X. Foi a cuarta filla de Aldara de Celanova e Goterre Méndez, condes de Celanova. Casou con Ximeno Díaz, irmán da raíña Urraca Díaz, esposa de Ramiro II de León.

Foi abadesa do convento de Santa María de Vilanova dos Infantes, que fundara a súa nai.
Pedro Tenorio

miniatura|Escudo de Pedro Tenorio como arcebispo de Toledo.
miniatura|Torreón de Tenorio, no Palacio Arzobispal de Alcalá de Henares (Madrid).

**Pedro Tenorio**, nado en Talavera de la Reina en 1328 e finado en Toledo o 18 de maio de 1399, foi un nobre e relixioso castelán medieval.

## Traxectoria 
Era descendente de Diego Alonso Tenorio, nobre galego, señor de Tenorio, instalado en Toledo tras sérenlle concedidas terras na zona por Afonso X, logo de campañas militares polo sur da Península Ibérica. A súa familia tiña fortes intereses económicos na zona de Talavera, onde exercían como auténticos oligarcas.

Iniciou a súa carreira eclesiástica como arquediano en Toro, obtendo máis tarde unha prebenda en Zamora para pertencer ao cabido, que lle reportou estabilidade. Mantívose xunto aos Trastámara durante a primeira guerra civil castelá, o que o levou ao exilio en Francia e Italia. Aproveitou este tempo para ampliar a súa formación, chegando a dar clases de Dereito Canónico en Roma e consolidando a súa posición na Igrexa católica.

Regresou a Castela e participou na batalla de Nájera (1367) onde faleceu o seu irmán e el foi capturado, sendo liberado sete meses despois.

En 1371 foi nomeado bispo da diocese de Coímbra. Durante as loitas na corte castelá, e en contra do parecer de Henrique II, o Papa Gregorio XI nomeouno arcebispo da arquidiocese de Toledo. Nos primeiros anos iniciou unha ampla reforma dos tribunais eclesiásticos, até que Xoán I o integrou no Consello Real, onde adquiriu gran notoriedade política.

A partir dese momento elaborou unha gran reforma monástica, participou na guerra contra Portugal, que declarara Fernando I de Portugal, e foi unha peza importante na posición de Castela dentro do cisma de Occidente, aliñándose cunha posición canonicamente impecable a carón do Papa Urbano. A crise que padeceu o reino coa morte de Xoán I converteuno en peza clave para a chegada de Henrique III, aínda que como membro do Consello de Rexencia chegou a ser encarcerado na conspiración de varios relixiosos e nobres para facilitar a invasión de Portugal. En 1393, liberado, retomou o seu papel protagonista na Corte, falecendo seis anos despois.

O seu labor na diocese de Toledo e, en xeral, na cidade, fíxose notar na súa gran capacidade construtora, especialmente na catedral e na *Ponte do Arcebispo*, denominada así na súa honra, coñecida actualmente como Ponte de San Martín.

## Notas 
## Véxase tamén 
### Bibliografía
* Pérez de Guzmán, F.: *Generaciones y semblanzas*, edit. Espasa-Calpe. Madrid, 1979.
* Suárez Fernández, L.: *Estudios sobre el régimen monárquico de Enrique III de Castilla*. Madrid, CSIC, 1953.
Adosinda Guterrez

**Adosinda Guterrez**, nada contra o ano 910 e finada despois do 941, foi raíña consorte do Reino de Galicia polo seu matrimonio con Ramiro II.

## Traxectoria
Filla do duque-conde Gutier Osoriz e Aldonza Menéndez naceu arredor do ano 910. Cara o ano 923 casou con Ramiro II, que pouco despois pasaba a ser rei de toda Galicia, do seu matrimonio naceu Ordoño Ramírez, que máis tarde había herdar a coroa galega e sendo coñecido co nome de Ordoño III. 

Despois da súa separación de Ramiro II cara o 933, ingresou como relixiosa no mosteiro de San Salvador de Celanova, aínda así a súa familia seguiu fortemente ligada ao monarca. En 934 está docmentada, Urraca Sánchez como nova muller de Ramiro II.

Adosinda morreu despois do ano 941.

## Descendencia 
Do seu casamento co rei Ramiro II tivo a:
* Bermudo Ramírez, finado no 941.
* Ordoño III (925 - 956) que sucedeu ao seu pai e casou entre 945 e 951 con Urraca Fernández, filla de Fernán González, conde de Castela.
* Tareixa Ramírez, infanta de León (morta ca. 952) e esposa do rei de Navarra Sancho Garcés I.
Georgii Lvov

**Georgii Evgenevich Lvov** (en ), nado en Dresde o 30 de novembro de 1861 e finado o 7 de marzo de 1925, foi un nobre ruso, primeiro presidente da Rusia post-imperial, entre o 15 de marzo e o 21 de xullo de 1917.

## Traxectoria 
### Pre-Revolución 
O príncipe Lvov naceu nunha familia nobre, descendente dos príncipes soberanos de Iaroslavl. Non moito despois do seu nacemento, a súa familia mudouse a Popovka, preto de Tula (Rusia) desde Alemaña. Graduouse en Dereito na Universidade de Moscova e traballou como funcionario ata 1893. Durante a guerra ruso-xaponesa, organizou traballos de reforzo no leste e en 1905, alistouse no partido Liberal. Un ano despois, gañou a elección para a primeira Duma. Foi o presidente da Unión de Zemstovs en 1914 e en 1915 chegou a ser o líder desta así como da Unión de Cidades que axudaron con voluntarios para a Guerra Mundial.

### Últimos anos 
Despois da Revolución de Febreiro e a abdicación do tsar Nicolao II, Lvov accedeu ó poder do Goberno Provisional en 1917. Ao non alcanzar suficientes apoios, dimitiu en xullo dese ano en favor do ministro de Xustiza Aleksandr Kerenskii. Lvov foi arrestado cando os bolxeviques se fixeron co poder ó ano seguinte. Escapou e exiliouse en París onde pasou o resto da súa vida.

## Notas 
## Véxase tamén 
### Bibliografía 
* 
* 
* 
*
Die Jackobsbrüder

***Die Jackobsbrüder*** é un romance escrito a mediados do século XIV por Kunz Kistener en alsaciano sobre a peregrinación a Santiago de Compostela.

## Características 
Consta de 1230 versos, escritos en loanza do apóstolo Santiago, a historia segue o modelo de *Amis et Amiles*.

## Argumento 
Un conde bávaro e a súa dona non poden ter fillos. Desesperado, o conde rógalle axuda ao apóstolo Santiago, prometéndolle que, se é neno, o mandará en peregrinación a Compostela, cando o rapaz, de nome Santiago, se fai maior coñece a intercesión do apóstolo e decide partir inmediatamente en peregrinación a cabalo, logo do primeiro mes no camiño pérdese, coa axuda dun mozo que tamén vai a Compostela consegue atopar o camiño, xuntos deciden ir xuntos toda a andaina cara a Galicia pero despois dunhas poucas semanas Santiago enferma e morre, o seu amigo leva o cadáver de Santiago ata Compostela, no altar de xeonllos reza e o corpo de Santiago resucita.

## Notas 
## Véxase tamén 
### Ligazóns externas 
* [*Die Jackobsbrüder* nunha edición de 1855(https://gl.wikipedia.org/wiki/1855).]